༄༅། ། ན་མོ་གུ་རུ་ཌཱ་ཀི་ནི་བྷྱཿ འདིར་མ་ཅིག་ཁྲོས་མའི་བདག་བསྐྱེད་རྒྱུན་གྱི་རྣལ་འབྱོར་དུ་
བྱ་བའི་ཚུལ་ལ། སྐྱབས་སེམས་ཚད་མེད་བཞི་སྤྱི་ལྟར་རྒྱས་བསྡུས་ཅི་རིགས་བསྒོམ། ཨོྃ་ཤཱུནྱ་ཏ×ཧཾ། སྟོང་
བའི་ངང་ལས་འབྱུང་བཞི་རི་རབ་སྟེང་། ། མཚན་ཉིད་ཀུན་རྫོགས་ཡེ་ཤེས་གཞལ་ཡས་
ཁང་། ། དུར་ཁྲོད་བརྒྱད་དང་བསྲུང་བའི་འཁོར་ལོར་བཅས། ། དབུས་སུ་བཾ་ལས་པདྨ་
འདབ་མ་བཞི། ། དབུས་དང་ཕྱོགས་བཞིར་པད་ཉི་རོ་གདན་སྟེང་། ། རང་ཉིད་བཾ་ལས་བླ་
མ་ཡུམ་ཆེན་མོ། ། མ་ཅིག་ཁྲོས་མ་མཐིང་ནག་ཁྲོ་འཛུམ་ཉམས། ། སྤྱན་གསུམ་དབུ་སྐྲ་གྱེན་
གྲོལ་སྤྱི་གཙུག་ན། ། ཕག་ཞལ་སྔོན་པོ་འཇིགས་པའི་ངུར་སྒྲ་སྒྲོགས། ། ཕྱག་གཡས་གྲི་གུག་
འཕྱར་ཞིང་གཡོན་པ་ཡིས། ། ཐུགས་ཀར་ཐོད་ཁྲག་གྲུ་མོར་ཁ་ཊཱཾ་འཛིན། ། ཐོད་སྐམ་དབུ་
རྒྱན་མགོ་ཕྲེང་དོ་ཤལ་དང་། ། ཕྱག་རྒྱ་ལྔས་བརྒྱན་ཞིང་ལྤགས་སྟག་ཤམ་གསོལ། ། གཡས་
བསྐུམ་གཡོན་བརྐྱངས་གར་སྟབས་ཚུལ་དུ་བཞུགས། ། སྲིད་གསུམ་ཟིལ་གནོན་བཟོད་
321

འཕགས་མཆོག་རྒྱལ་བ་རྒྱ་མཚོའི་སྒྲུབ་ཐབས་སོགས་སྒྲུབ་ཐབས་ཀྱི་སྐོར།
དཀའི་གཟི་བརྗིད་འབར། ། འདབ་བཞིར་ཧ་རི་ནི་ས་ལས་བྱུང་བའི། ། རིག་བཞིའི་མཁའ་
འགྲོ་དཀར་སེར་དམར་ལྗང་མདོག ། ཆ་བྱད་གཙོ་མོ་དང་མཐུན་རེ་རེ་ཡང་། ། འབུམ་ཕྲག་
འཁོར་གྱི་བསྐོར་ཞིང་སྣ་ཚོགས་པའི། ། རྣམ་འགྱུར་དཔག་མེད་གར་གྱིས་རོལ་པར་གྱུར། །
གནས་གསུམ་འབྲུ་གསུམ་གྱིས་མཚན་ཧཱུཾ་འོད་ཀྱིས། ། ཡེ་ཤེས་མཁའ་འགྲོའི་ལྷ་ཚོགས་
སྤྱན་དྲངས་ཐིམ། ། ཛཿཧཱུྃ་བཾ་ཧོཿ ཐུགས་ཀར་པད་ཟླར་ཡེ་ཤེས་སེམས་དཔའ་ནི། ། དམར་
པོ་རང་འདྲའི་ཐུགས་ཀར་པད་ཉིའི་སྟེང་། ། ཏིང་འཛིན་སེམས་དཔའ་ཧཱུཾ་མཐིང་སྔགས་
ཀྱིས་བསྐོར། ། འོད་ཀྱིས་ལུས་ཀུན་གང་ཞིང་གསལ་བར་བྱས། ། སྣོད་བཅུད་འཇིག་རྟེན་
ཀུན་གྱི་མ་དག་སྦྱངས། ། ཡེ་ཤེས་རང་སྣང་རྟེན་དང་བརྟེན་པར་བསྒྱུར། ། སླར་ཡང་འོད་
འཕྲོས་དབང་ལྷ་སྤྱན་དྲངས་ནས། ། བདུད་རྩིས་དབང་བསྐུར་རིགས་ལྔས་དབུ་བརྒྱན་
གྱུར། ། རང་ཉིད་སྐུ་གསུམ་དབྱེར་མེད་སེམས་དཔའ་གསུམ། ། འདུས་པའི་བདག་ཉིད་
མཁའ་འགྲོ་དངོས་སུ་གྱུར། ། ཨོཾ་སྭ་བྷ་ཝ་ཤུདྷོ྅་ཧཾ། བཛྲ་ས་ཏྭ་ཧཱུཾ། སརྦ་དྷརྨཱ་ས་མོ་ཧཱུཾ། སྙིང་
གའི་སྔགས་ཕྲེང་འོད་ཀྱིས་འགྲོ་ཀུན་གྱི། ། སྒྲིབ་སྦྱངས་རྒྱལ་ཀུན་མཉེས་པའི་མཆོད་
་་པ་
ཕུལ། ། ། སྐུ་གསུང་ཐུགས་ཀྱི་བྱིན་རླབས་དངོས་གྲུབ་ཀུན། བསྡུས་ཏེ་རང་གི་གནས་གསུམ་
ཐིམ་པར་གྱུར། ། ཨོཾ་ཨཱཿཧཱུཾ་གུ་རུ་བཾ་ཧ་རི་ནི་ས་སིདྡྷི་ཧཱུཾ། ཅི་ནུས་བཟླས་ལ་ཡིག་བརྒྱ་བརྗོད། མཆོད་
རྫས་རྣམས་ཁཎྜ་རོ་ཧིས་བསངས། སྭ་བྷ་ཝས་སྦྱངས། ཕྱི་མཆོད་བྷཾ་ལས་རིན་ཆེན་སྣོད་ཡངས་
ལས། །
স্তা ། འབྲུ་གསུམ་ལས་བྱུང་ཁྱད་པར་གསུམ་ལྡན་གྱུར། ། རླུང་མེ་ཐོད་སྒྱེད་སྟེང་དུ་ཨ་ཡིག
ལས། ས། ། ། ཐོད་པའི་སྣོད་དུ་ཤ་ལྔ་བདུད་རྩི་ལྔ། ། དབྱངས་གསལ་དང་བཅས་རོ་མཉམ་ཞུ་བ་
ས། ། ནང་མཆོད་ཟག་མེད་བདུད་རྩིའི་རྒྱ་མཚོར་གྱུར། ། ཨོཾ་ཨཱཿཧཱུྃ་ཧ་ཧོ་ཧྲཱིཿཨོཾ་མ་ཧཱ་གུ་
རུ་དྷེ་ཝ་ཌཱ་ཀི་ནི་ས་པཱ་རི་ཝཱ་ར་ཨགྷཾ་ནས། ཤཔྟའི་བར་དང་། རཱུ་བ་ནས། དྷརྨཱའི་བར་ལ་ ་པྲ་ཏིཙྪ
བཱུ་ཛ་མེགྷ×ཧཱུཾ། ཡང་གོང་གི་སྔགས་ལ། མ་ཧཱ་སཔྟ་རཏྣ་སརྦ་པཱུ་ཛ་པྲ་ཏིཙྪ་ཞེས་སོགས་བཏགས་ཏེ་
ཕུལ། དམན་པའི་ཡུལ་ལས་རབ་འདས་ཤིང་། ། རྒྱལ་བ་ཀུན་གྱི་དམ་ཚིག་མཆོག ། དངོས་
གྲུབ་ཀུན་གྱི་གཞིར་གྱུར་པ། ། བདུད་རྩི་མཆོག་གིས་མཆོད་པར་བགྱི། ། གོང་གི་སྔགས་ལ་འབྲུ་
322

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
གསུམ་བཏགས་པས་ནང་མཆོད་འབུལ། ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ཎ་བཛྲ་སྭ་བྷ་ཝ་ཨཏྨ་ཀོ྅་
ཧཾ། ཞེས་གསང་མཆོད་དང་། སྒྲིབ་པས་སྒྲིབ་པ་ཀུན་བསལ་ཞིང་། ། རྟོག་པ་ཀུན་ལས་རྣམ་གྲོལ་
བའི། ། བླ་ན་མེད་པའི་བྱང་ཆུབ་སེམས། ། བདེ་བ་ཆེན་པོས་མཉེས་གྱུར་ཅིག ། ཅེས་དེ་ཁོ་
ན་ཉིད་ཀྱི་མཆོད་པས་མཆོད། ཧཱུཾ་དུག་ལྔ་བསྒྲལ་བའི་གདན་སྟེང་དུ། ། སྐུ་ལྔ་ལྷུན་རྫོགས་མཁའ་
འགྲོའི་སྐུ། ། ཡེ་ཤེས་ལྔ་ལྡན་འཕྲིན་ལས་མཛད། ། མཁའ་འགྲོ་སྡེ་ལྔ་ལ་ཕྱག་འཚལ། ། ཞེས་
བསྟོད། གཏོར་མ། ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་བརླབས། གོང་གི་སྔགས་ལ། བ་ལིཾ་ཏ་བཏགས་པ་
ལན་གསུམ་གྱིས་དབུལ། ཁམས་གསུམ་མ་ལུས་དཀྱིལ་འཁོར་དུ། ། སྐུ་གསུམ་མ་ལུས་ཐུགས་རྗེའི་
མགྲོན། ། སྟོང་གསུམ་མ་ལུས་བདུད་རྩིས་ཁེངས། ། གཏོར་མ་འདོད་ཡོན་ལྔ་རུ་འབུལ། ། སྐུ་
གསུང་ཐུགས་མཆོག་མཉེས་ནས་ཀྱང་། ། འཕྲིན་ལས་རྣམ་བཞི་འགྲུབ་པར་མཛོད། ། ཚོགས་
འཁོར་བྱེད་ན་གཞུང་ལྟར་གྱི་བསྡུས་པ་བྱ། གོང་གི་སྔགས་ལ། ཀཱ་ཡ་ཝཀྐ་ཙིཏྟ་སརྦ་སིདྡྷི་ཕ་ལ་ཧཱུཾ། ཞེས་
བཏགས་པས་དངོས་གྲུབ་བླངས། ཡིག་བརྒྱ་དང་བཟོད་གསོལ་བྱ། ཐུགས་ཀའི་འོད་ཀྱིས་སྣོད་བཅུད་
དཀྱིལ་འཁོར་ལྷ། ། རང་ཉིད་སེམས་དཔའ་གསུམ་བཅས་རིམ་བཞིན་དུ། ། འོད་ཞུ་སྤྲོས་
མེད་ཆོས་སྐུའི་ངང་ཉིད་ལས། ། སླར་ཡང་མ་ཅིག་ཁྲོས་མའི་སྐུར་གསལ་གྱུར། ། བསྔོ་སྨོན་
ནི། དགེ་བ་འདུས་བྱས་འདུས་མ་བྱས། ། ཟག་བཅས་ཟག་པ་མེད་པ་རྣམས། ། རིགས་དྲུག་
ཕ་མ་ཀུན་དོན་དུ། ། དམིགས་མེད་ཡུམ་གྱི་ངང་དུ་བསྔོ། ། དགེ་བ་འདི་ཡིས་སྐྱེ་བོ་ཀུན། །
ཞེས་སོགས་དང་ཤིས་བརྗོད་ཅི་རིགས་པས་མཐའ་བརྒྱན་པར་བྱའོ། ། ཞེས་པ་འདི་ནི་གུས་སློབ་གཉན་ཁྲོད་པ་དགེ་
སློང་སངས་རྒྱས་གྲགས་པ་ནས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་བྲིས་པ་
ཛ་ཡནྟུ། ། ༎
རང་ཉིད་འཇིགས་བྱེད་དམར་པོ་ཕྱག་གཉིས་ཀྱིས། ། རྭ་ཡི་མདའ་གཞུ་འགེངས་པའི་
སྐུ་རུ་གསལ། ། ཐུགས་ཀའི་སྔགས་ཕྲེང་མདེའུ་རྩེའི་རཾ་གསུམ་ལས། ། འོད་འཕྲོས་དུག་
ནད་ཐམས་ཅད་བསྲེག་པར་གྱུར། ། སྔགས་བཟླ། དགེ་འདིས་འཇིགས་མཛད་དཔའ་བོའི་
323

འཕགས་མཆོག་རྒྱལ་བ་རྒྱ་མཚོའི་སྒྲུབ་ཐབས་སོགས་སྒྲུབ་ཐབས་ཀྱི་སྐོར།
གནས་ཐོབ་སྟེ། ། འགྲོ་ཀུན་དུག་གི་ཉེར་འཚེ་ལས་སྒྲོལ་ཤོག ། ནག་པོའི་སྔགས་བཟླ་ཚེ་རང་
ཉིད་འཇིགས་བྱེད་ནག་པོ་ཞེས་བསྒྱུར་ཏེ། ཏྲིཾ་ནི་ལ་གུ་ལ་ཁ་ཁྲ་ཁྲ། ཞེས་པ་བཟླ། འདིའང་། ༧ རྗེ་ཉིད་
ཀྱི་གསུང་ངོ་། །
༄༅། ། ན་མོ་གུ་རུ། འཕགས་པ་ཛམྦྷ་ལ་དཀར་པོ་སྒྲུབ་པར་འདོད་པས། སྐྱབས་སེམས་སྔོན་དུ་བཏང་།
རང་ཉིད་སྐད་ཅིག་གིས་འཕགས་པ་ཛམ་བྷ་ལར་གསལ་བའི་ཐུགས་ཀར་ཟླ་གདན་ལ་
གནས་པའི་ཛཾ་ཡིག་ལས་འོད་ཟེར་འཕྲོས་པས་བླ་མ་འོད་དཔག་མེད་རིགས་ཀྱི་བདག་པོར་
བཞུགས་པའི་འཕགས་པ་ཛམ་བྷ་ལ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་
ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས། ན་མོ་གུ་རུ་ཨཱརྱ་ཛམ་བྷ་ལ་ས་པཱ་རི་ཝཱ་ར་
བྷྱཿ ཨོཾ་གུ་རུ་ཨཱརྱ་ཛམ་བྷ་ལ་ས་པཱ་རི་ཝཱ་ར་ཨགྷཾ་སོགས་ཀྱིས་མཆོད། དཀོན་མཆོག་གསུམ་ལ་
ཞེས་སོགས་ཀྱིས་རྒྱུན་བཤགས། ཚད་མེད་བཞི་བསྒོམ། སྭ་བྷཱ་ཝས་སྟོང་བར་སྦྱངས། སྟོང་བའི་ངང་ལས་བཾ་
ལས་པདྨ་དང་། ཨ་ལས་ཟླ་སྟེང་རང་སེམས་ཛཾ་ཡིག་ལས། ། འོད་འཕྲོས་འཕགས་པ་ ་མཆོད་
ཅིང་འགྲོ་དོན་བྱས། ། ཚུར་འདུས་ཡོངས་གྱུར་བདག་ཉིད་ཛམ་བྷ་ལ། ། དཀར་ག
འཛུམ་གར་དགུའི་ཉམས་ཀྱིས་བརྗིད། ། དབུ་སྐྲ་སྨིན་མ་སྨ་ར་དཀར་སེར་འབ ། ཕྱག་
་གསལ་ཁྲོ་
གཉིས་ཁ་ཊཱཾ་རྩེ་གསུམ་བེ་ཅོན་བསྣམས། ། ལྷ་རྫས་སྟོད་གཡོགས་སྨད་གཡོགས་མཛེས་པར་
གསོལ། ། རིན་ཐང་གཞལ་མེད་རིན་ཆེན་རྒྱན་གྱིས་སྤྲས། ། གཡུ་འབྲུག་སྟེང་ན་ཕྱེད་སྐྱིལ་
ཚུལ་གྱིས་བཞུགས། ། གནས་གསུམ་རྡོ་རྗེ་གསུམ་གྱི་ཡི་གེས་མཚན། ། ཐུགས་ཀའི་ཛཾ་ཡིག་
འོད་ཀྱིས་ཡེ་ཤེས་པ། ། སྤྱན་དྲངས་ཛཿཧཱུཾ་བཾ་ཧོཿདབྱེར་མེད་གྱུར། ། དབང་གི་ལྷ་རྣམས་སྤྱན་
དྲངས་དབང་བསྐུར་ཏེ། ། རིགས་བདག་འོད་དཔག་མེད་ཀྱིས་དབུ་ལ་བརྒྱན། ། མཆོད་པ་བྱ་
རྒྱུད་ལྟར་བྱིན་གྱིས་བརླབས། ཨོཾ་ཨཱརྱ་ཛམ་བྷ་ལ་ཨགྷཾ་སོགས་ཀྱིས་ཕུལ། སྤྱན་རས་གཟིགས་དབང་
ཐུགས་རྗེའི་སྒྱུ་འཕྲུལ་ལས། ། འགྲོ་བའི་དབུལ་ཕོངས་གདུང་བ་སེལ་བའི་ཕྱིར། པ། ། གར་
དགུའི་ཉམས་ལྡན་ནོར་བདག་སྐུར་བསྟན་པ། ། འཕགས་པ་ཛམ་བྷ་ལ་ལ་ཕྱག་འཚལ་
324

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
ལོ། ། རང་གི་སྙིང་གར་ཛཾ་ཡིག་སྔགས་ཕྲེང་བཅས། ། འོད་འཕྲོས་རང་གཞན་སྡིག་སྒྲིབ་
སྡུག་བསྔལ་སྦྱངས། ། སྲས་བཅས་རྒྱལ་བ་མཆོད་ཅིང་བྱིན་རླབས་བསྡུས། ། ཁམས་གསུམ་
ལོངས་སྤྱོད་མངའ་ཐང་འབྱོར་བ་ཀུན། ། ཐོགས་མེད་སྐད་ཅིག་ཉིད་ལ་དབང་བསྡུས་ཏེ། །
གནས་ཁང་བང་མཛོད་ཡུལ་ཁམས་ཀུན་གང་ཞིང་། ། འཛད་མེད་ནམ་མཁའ་མཛོད་ལ་
དབང་བསྒྱུར་ནས། ། དོན་གཉིས་ཕུན་ཚོགས་སྒྲུབ་པའི་ནུས་ལྡན་གྱུར། ། ཨོྃ་པདྨ་ཀྲོ་ངྷ་
ཨཱརྱ་ཛམ་བྷ་ལ་ཧྲི་ད་ཡ་ཧཱུཾ་ཕཊ། ཅེས་ཅི་མང་བཟླས་ལ་ཡིག་བརྒྱ་བརྗོད། གཏོར་མ་འབུལ་བར་འདོད་
ན། ཨམྲྀ་ཏས་བསངས་སྦྱངས། སྟོང་བའི་ངང་ལས་བྷཾ་ལས་རིན་པོ་ཆེའི་སྣོད་དུ་ཨོཾ་ལས་གཏོར་
མ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ། རང་གི་ཐུགས་ཀའི་ཧཱུཾ་གི་འོད་
ཟེར་གྱིས་འཕགས་པ་ཛམ་བྷ་ལ་མདུན་གྱི་ནམ་མཁར་སྤྱན་དྲངས། ལྗགས་འོད་ཟེར་གྱི་
སྦུ་གུས×གསོལ་བར་གྱུར། གོང་གི་སྔགས་ལ་བ་ལིཾ་ཏ་བཏགས་པ་གསུམ་གྱིས་ཕུལ། མཆོད་བསྟོད་
བྱ། མགོན་པོ་ཁྱོད་ལ་རྩེ་གཅིག་གསོལ་འདེབས་ན། ། སྔོན་གྱི་ཐུགས་བསྐྱེད་དམ་བཅའ་མ་
གཡེལ་བར། ། ཚད་མེད་ཐུགས་རྗེའི་སྤྲིན་ཕུང་གཡོ་བ་ལས། ། དངོས་གྲུབ་ཆར་ཆེན་ད་
ལྟ་དབབ་ཏུ་གསོལ། ། འགྲོ་བའི་སྲིད་ཞིའི་དབུལ་བ་ཀུན་སེལ་བའི། ། ཟླ་མེད་དེད་དཔོན་
མཆོག་ཏུ་བདག་གྱུར་ནས། ། གནས་སྐབས་མཐར་ཐུག་འདོད་པའི་རེ་བ་ཀུན། ། འབད་
མེད་ལྷུན་གྱིས་གྲུབ་པར་མཛད་དུ་གསོལ། ། མར་གྱུར་འགྲོ་ལ་ཕན་པ་སྒྲུབ་པ་ཡི། ། མཐུན་
རྐྱེན་འདོད་དགུའི་ལེགས་ཚོགས་མ་ལུས་པ། ། ཐོགས་མེད་དབྱར་གྱི་སྤྲིན་བཞིན་འདིར་
ཁུག་ལ། ། ཕུན་ཚོགས་བཀྲ་ཤིས་གཡས་སུ་འཁྱིལ་བར་མཛོད། ། ཡིག་བརྒྱ་དང་བཟོད་གསོལ་
བྱ། གཏོར་མགྲོན་དང་བདག་བསྐྱེད་ཀྱི་ཡེ་ཤེས་པ་རང་བཞིན་གྱི་གནས་སུ་གཤེགས། དམ་
ཚིག་པ་རང་ལ་ཐིམ་པར་གྱུར། འཇམ་དཔལ་དཔའ་བོ་ཞེས་སོགས་བསྔོ་སྨོན་གྱིས་རྒྱས་
གདབ་པོ། ། ཞེས་འཕགས་པ་ཛམྦྷ་ལ་དཀར་པོའི་སྒྲུབ་ཐབས་མདོར་བསྡུས་འདི་ནི། དད་ལྡན་དགེ་ཚུལ་སྦྱིན་པ་
རྒྱ་མཚོ་ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ། ། ། །
325